Fundargerð fyrsta fundar nýkjörinnar fræðslunefndar Bláskógabyggðar . Haldinn á Laugarvatni , í húsnæði leikskólans Gullkistunnar mánudaginn 28. júní 2010 kl. 16:00 . Mætt : Sigurbjörn Árni Arngrímsson , formaður , Axel Sæland , Júlíana Tyrfingsdóttir leikskólastjóri Álfaborgar , Agnes Magnúsdóttir leikskólastjóri í fjarveru Júlíönu , Henríetta Ósk Gunnarsdóttir , fulltrúi starfsmanna Álfaborgar og Gullkistunnar , Sólveig Björg Aðalsteinsdóttir , leikskólastjóri Gullkistunnar , Hekla Hrönn Pálsdóttir , fulltrúi foreldra Álfaborgar og Ragnhildur Sævarsdóttir , fulltrúi foreldra Gullkistu . Bryndís Böðvarsdóttir hafði boðað forföll . Arndís Jónsdóttir og Sigmar Ólafsson skólastjórnendur gátu hvorugt mætt vegna sumarleyfa . Drífa Kristjánsdóttir , oddviti , hafði boðað fund og ritaði fundargerð . Kosning ritara nefndarinnar . Ákveðið var að fresta því til næsta fundar fræðslunefndar , að kjósa ritara enda voru ekki allir nefndarmenn mættir á fundinn . Erindisbréf fræðslunefndar Í ljós kom að erindisbréfið sem sent var nefndarmönnum er ekki rétt erindisbréf , það er eldra eða frá því að nefndin var 5 manna . Hlutverk nefndarinnar var skoðað og virðist meira skv. erindisbréfi en nefndarmönnum var kunnugt um og þetta þarf að skoða nánar . Rétt erindisbréf þarf að berast nefndinni . Gott væri að fá það fyrir næsta fund nefndarinnar . Sigurbjörn Árni segir frá því að hann muni koma með bréf til undirritunar um þagnarskyldu nefndarmanna . Endurskoðun leikskólareglna Fundarmenn voru sammála um að mikilvægt væri að koma leikskólareglunum inná netið . Aldursmörk í Gullskistunni voru rædd . Tilraun var gerð að taka börn 12 mánaða inná leikskólann Gullkistuna fyrir einhverju síðan . Tilraunin gekk mjög vel en það fékkst ekki fjárveiting til að auka við starfsfólk svo að það varð ekki framhald á verkefninu og yngri börn voru ekki tekin inná leikskólann . Sólveig ræddi hvernig nota megi handmenntastofuna meira undir leikskólann . Ákveðið var að notkun rýmis t.d. með samnýtingu á handmenntastofu með grunnskólanum verði skoðuð betur með Sigmari , aðstoðarskólastjóra og grunnskólakennurum . Aldursmörk leikskólabarna við inntöku . Tuttugu og þrjú börn eru skráð í Gullkistuna næsta haust . Rætt var um að rými skólans og notkun þess á Laugarvatni mætti gjarnan skoða skoða betur , svo að möguleiki opnist á að taka börn inn 12 mánaða gömul . Sigurbjörn ætlar að taka málið til umfjöllunar með skólastjórnendum og gera tillögur til fræðslunefndar í kjölfarið . Júliana gerir tillögu um breytingu á fyrstu setningu leikskólareglna að orðið alltaf verið tekið út og það var tekið til skoðunar . Heilmikil umræða varð um 15 mínútur fyrir og eftir vistunartíma barnanna . Sigurbjörn spurði hvort leikskólastarfsmenn séu mótfallnar 15 mínútunum fyrir og eftir skipulagðan leikskólatíma . Það kom fram að svo væri ekki , foreldrar ættu að geta sótt um 15 mínúturnar . Sigurbjörn Árni tekur að sér að skrá niður starfstíma leikskólanna og kynna fræðslunefnd í haust . Skólastefna Bláskógabyggðar Fyrir rúmum þremur árum var hafin vinna í að gera vinna skólastefnu Bláskógabyggðar . Ákveðið var að skoða vinnuna sem þá fór fram og eins skólastefnur annarra sveitarfélaga og mun Sigurbjörn Árni kanna málin og koma með tillögu á næsta fundu um hvernig vinna skuli skólastefnu fyrir Bláskógabyggð . Fundartímar fræðslunefndar . Ákveðið var að næsti fundur verði fyrir miðjan ágúst . Þá verði ákveðinn fastur dagur mánaðarlega . Fundirnir verði almennt ekki lengri en tveggja tíma fundir . Tíminn frá 15:00 – 17:00 virðist mjög hentugur . Áréttað var að mikilvægt sé að fundargerðirnar fari eins fljótt og verða má á heimasíðu Bláskógabyggðar . Önnur mál : Júlíana spyr hvor það þurfi að taka fram lengri tímaramma ( liður 4 í leikskólareglunum ) en reglurnar segja til um að gera breytingar á vistunartíma . Tillaga kom um að breyta reglunum þannig að ósk um breytingar verði einungis hægt að gera tvisvar á skólaárinu nema að sérstakar aðstæður komi upp hjá foreldrum . Mat á skólastarfi : a ) Fræðslunefnd óskar eftir að skýrslur skólanna , sjálfsmat og ársskýrslur verði lagðar fyrir fræðslunefnd til umsagnar og afgreiðslu . b ) Foreldraráð á að starfa við leikskólana og er mikilvægt að það skili skýrslum sínum til fræðslunefndar jafnhliða skýrslu foreldraráðs , árlega að vori . c ) Sólveig minnir á að það þurfi að auglýsa öll störf sem losna i leikskólunum og bendir á að gott sé og mikilvægt að setja auglýsingar um laus störf inná heimasíðu sveitarfélagsins . Bent er á að það vantar að setja leikskólareglurnar á netið . Fleira ekki gert og fundi slitið kl. 18:30 .